recursal/SuperWikiNEXT-32B huggingface dataset:
Súradnice: 54°12′20″S 07°29′44″Z﻿ / ﻿54,20556°S 7,49556°Z﻿ / 54.20556; -7.49556

**Upper Lough Erne** je jazero na ostrove Írsko. Leží na juhu grófstva Fermanagh (Severné Írsko) a svojou juhovýchodnou časťou zasahuje na územie grófstva Cavan v Írsku. Má rozlohu 43 km². Leží v nadmorskej výške 46 m n. m. a dosahuje hĺbku 27 metrov.

Pobrežie
--------

Brehy sú vyvýšené, pokryté lesmi.

Ostrovy
-------

Na jazere leží veľa malých ostrovov a polostrovov, ktoré nesú pomenovanie ostrov, kvôli veľmi členitému pobrežiu. Sú to napr. Bleanish Island, Dernish Island, Inishcorkish, Inishcrevan, Inishfendra, Inishleague, Inishlught, Inishturk, Killygowan Island, Naan Island, Inish Rath Island, Trannish. Na Belle Isle boli napísané Anály Ulsteru na konci 15. storočia.

Vodný režim
-----------

Cez jazero preteká rieka Erne, ktorá odteká najprv na sever a potom pokračuje na západ do jazera Lower Lough Erne.

Využitie
--------

Na jazere je rozvinutá lodná doprava. Medzi riekou *Erne* a horným tokom rieky Shannon bol postavený kanál, ktorý umožňuje spojenie medzi estuárom rieky *Shannon* na juhozápadnom pobreží a severozápadným pobrežím cez stred ostrova. Oblasť je známa aj rekreačným rybolovom. V Severnom Írsku medzi oboma jazerami leží mesto Enniskillen.

Pozri aj
--------

* Lough Erne
* Lower Lough Erne

Externé odkazy
--------------

* Mapa jazera a najbližšieho okolia

Zdroj
-----

* *Tento článok je čiastočný alebo úplný preklad článku Lower Lough Erne na českej Wikipédii.*
**Veda o počítačoch** alebo **počítačová veda** je vedná disciplína zaoberajúca sa teóriou, konštrukciou a použitím počítačov. (ČSN 36 9001; z angl. (ISO) *computer science*), v poslednej dobe sa uprednostňuje pojem počítačová veda (napríklad v slovenskej MDT). Na Slovensku sa počítače spravidla študujú v rámci informatiky, čo je súbor vedeckých disciplín a špeciálnych postupov pri spracovaní informácií (ČSN 36 9001).

Veda o počítačoch sa zaoberá aj konštrukciou, fungovaním a použitím počítačov pri spracovaní informácií. Počítačová veda kombinuje teoretické i praktické aspekty techniky, elektroniky, teórie informácií, matematiky, logiky a teórie ľudského správania. Oblasť výskumu počítačovej vedy siaha od programovania a počítačovej architektúry až po umelú inteligenciu a robotiku.

Pozri aj
--------

* Informatika

Iné projekty
------------

Commons
* Spolupracuj na Commons Commons ponúka multimediálne súbory na tému **Veda o počítačoch**

Externé odkazy
--------------

* Definícia počítača na Webopédii (en)
* Slovník bežných počítačových termínov (en)
**Tesla Cybertruck** je elektromobil typu pick-up predstavený americkou automobilkou Tesla. Ohlásené boli tri modely, s odhadovaným dojazdom EPA 400 - 800 km a odhadovaným zrýchlením 0-100 km/h za 2,9 - 6,5 sekundy, v závislosti od modelu.

Deklarovaným cieľom spoločnosti Tesla pri vývoji modelu Cybertruck je poskytnúť energeticky obnoviteľnú náhradu za zhruba 6 500 vozidiel typu pick-up na fosílne palivo, ktoré sa denne predávajú v USA.

Cena
----

Základná cena modelu s pohonom zadných kolies (RWD) bola stanovená na 39 900 USD, pričom modely s pohonom všetkých kolies (AWD) začínali na 49 900 USD. Výroba dvojmotorových AWD a trojmotorových AWD Cybertruck sa má začať koncom roku 2021 a výroba najlacnejšieho modelu RWD koncom roku 2022.

Galéria
-------

* Zadná časťZadná časť
* Tesla Cybertruck s ostatnými modelmi Tesla v pozadíTesla Cybertruck s ostatnými modelmi Tesla v pozadí
* Logo CybertruckLogo Cybertruck

Referencie
----------

1. 1 2   *Design Your Cybertruck | Tesla* [online]. web.archive.org, 2019-11-22, [cit. 2021-01-31]. Dostupné online. Archivované 2019-11-22 z originálu.
2. ↑   *Ride the Lightning: Tesla Motors Unofficial Podcast: Episode 200: My Elon Musk Interview* [online]. web.archive.org, 2019-10-13, [cit. 2021-01-31]. Dostupné online. Archivované 2019-10-13 z originálu.
Súradnice: 42°0′35.55″S 20°58′17.03″V﻿ / ﻿42,0098750°S 20,9713972°V﻿ / 42.0098750; 20.9713972

**Tetovo** (mac. *Тетово*, albán. *Tetova, Tetovë*, tur. *Kalkandelen*) je piate najväčšie mesto v Severnom Macedónsku. Leží na západe krajiny na úpätí Šarskej planiny, na riečke Pena, ktorá sa v rozšírenom údolí asi 8 km východne vlieva do rieky Vardar. Hranica s Kosovom je vzdialená približne 16 km.

Tetovo je sídlom rovnomennej opčiny o rozlohe 1080 km². V roku 2002 žilo v opčine celkovo 88580 obyvateľov, z toho v samotnom meste cez 52900 obyvateľov. Viac ako polovicu z nich tvorili Albánci (28897) a približne tretinu Macedónci (18555). Ďalej tu žilo 2352 Rómov, 1878 Srbov, 587 Turkov, 156 Bosniakov a niekoľko stoviek príslušníkov ďalších národností. Najmä počet Albáncov sa počas 20. storočia prudko zvýšil.

V roku 2001 bolo Tetovo jedným z dejísk ozbrojeného konfliktu medzi Macedónskou vládou a povstalcami z proalbánskej Národnej oslobodzovacej armády. Počas konfliktu utiekli z Macedónska stovky obyvateľov Tetova.

Najvýznamnejšou pamiatkou je tzv. *Maľovaná mešita* (mac. *Шарена џамија*), vystavaná roku 1495 a prestavaná v roku 1833, na ktorej vynikajú najmä zdobené exteriéry. Z ďalších islamských stavieb je tu zachované dervišské posvätné miesto *Arabati Baba Teḱe* zo 16. storočia. K videniu sú tiež ruiny tetovskej pevnosti postavené Osmanmi začiatkom 19. storočia. V Tetove je aj množstvo pravoslávnych chrámov, napr. Chrám sv. Cyrila a Metoda alebo sv. Bohorodičky.

Od roku 1994 tu pôsobí *Tetovská univerzita* a v roku 2001 vznikla *Univerzita juhovýchodnej Európy*. Mesto má dobré cestné spojenie s hlavným mestom Skopje, leží tu aj stanica trati Skopje - Tetovo - Gostivar - Kičevo (3 páry vlakov denne v roku 2009).

Referencie
----------

1. ↑  V Tetovu se ráno opět střílelo. In: iDNES.cz, 26. 3. 2001; dostupné online
2. ↑  Културни споменици: ШАРЕНА ЏАМИЈА ТЕТОВО
3. ↑  Tetovo Fortress

Iné projekty
------------

Commons
* Spolupracuj na Commons Commons ponúka multimediálne súbory na tému **Tetovo**

Externé odkazy
--------------

* Oficiálne stránky občiny Tetovo
* Turizmus v Tetove

Zdroj
-----

*Tento článok je čiastočný alebo úplný preklad článku Tetovo na českej Wikipédii.*
**Urbain Jean Joseph Le Verrier** (\* 11. marec 1811, Saint-Lô, Francúzsko – † 23. september 1877, Paríž, Francúzsko) bol francúzsky astronóm a matematik, špecializujúci sa na nebeskú mechaniku.

Le Verrier je známy svojím objavom planéty Neptún, ktorý vykonal iba s použitím znalostí nebeskej mechaniky a poznámok z astronomických pozorovaní. Na radu Araga, vykonal výpočty, a objasnil tým odchýlky v pohybe planéty Urán po svojej dráhe. Keďže už v tom čase kolovali dohady, že Urán môže rušiť pri obehu nejaká neznáma planéta, podujal sa Le Verrier vypočítať približné miesto, kde by sa mala nachádzať. V rovnakom čase sa o to pokúšal aj John Couch Adams, vtedy neznámy anglický študent. Len čo Le Verrier dokončil svoje výpočty, zaslal ich do Berlínskej hvezdárne nemeckému astronómovi Gallemu. Ten planétu našiel v súhvezdí Vodnár, asi jeden stupeň od miesta predpovedaného výpočtami. Le Verrier vedel totiž o presných mapách oblohy, na ktorých pracoval Bessel a vedel, že podľa nich sa hľadaná planéta (hviezdna veľkosť asi 8 mag.) ľahšie nájde, ako pomocou starých nepresných a neúplných máp. Adamsov neúspech bol podmienený hlavne tým, že chýbali presné mapy oblohy a o jeho prácu nejavil jeho profesor záujem.

Le Verrier sa zaoberal aj dráhovými poruchami Merkúra. Takisto, ako v prípade Uránu, vyslovil názor, že ich spôsobuje neznáma planéta obiehajúca medzi Merkúrom a Slnkom predbežne nazvaná Vulkán. Pozorovania, ktoré nasledovali, nepotvrdili žiadnu planétu v tejto oblasti. Celý problém sa podarilo objasniť v roku 1915 Albertovi Einsteinovi sformulovaním svojej všeobecnej teórie relativity. 

Le Verrier získal v rokoch 1868 a 1876 Zlatú medailu Kráľovskej astronomickej spoločnosti

Meno Le Verrier dostali 2 krátery na Mesiaci a Marse, prstenec okolo Neptúna a asteroid 1997 Leverrier.

Referencie
----------

1. ↑
2. ↑  Csere, E.: História Astronómie, 19. storočie - Hvezdáreň Prešov, 1993


|  |  |
| --- | --- |
| Portal | Astronomický portál |

Autoritné údaje: * BnF: 13009244x
* GND: 104165057
* ISNI: 0000 0000 3211 8282
* LCCN: n86815998
* Scopus: 57190143595
* VIAF: 73986042
* WorldCat: lccn-n86815998
***The Art of Computer Programming*** (*Umenie programovania počítačov*, skracované na *TAOCP*) je mnohozväzková odborná monografia amerického informatika Donalda Knutha. Obsahuje najdôležitejšie znalosti z informatiky, opis základných algoritmov, ich matematickú analýzu atď. Toto dielo sa vo všeobecnosti považuje za základnú príručku odboru; americký vedecký časopis *American Scientist* ho zaradil do zoznamu 100 najdôležitejších „kníh o vede" (obsahuje aj čisto populárizačné diela, životopisy, niekoľko románov a pod.) 20. storočia; *TAOCP* je medzi dvanástimi titulmi kategórii monografií o „fyzikálnych vedách", čím sa Knuth zaradil po boku osobností ako napr. Paul Dirac či Albert Einstein.

Kniha ešte stále nie je dokončená, v súčasnej dobe existujú prvé tri zväzky, na ďalších autor pracuje. Pôvodný autorov plán bol vydať celé dielo ako jeden zväzok o desiatich kapitolách, čoskoro však zistil, že do jednej knihy sa nevojde také množstvo informácií, ktoré by tam chcel uviesť. V súčasnej dobe autor pracuje na štvrtom dieli, ktorý bude zrejme rozdelený do troch zväzkov, po nich by mal nasledovať piaty diel. Dosiaľ nie je jasné, či by mala monografia pokračovať ešte ďalšími dvomi už špecializovanejšími dielmi týkajúcimi sa formálnych jazykov.

V priebehu práce na *TAOCP* Donald Knuth zistil, že mu nevyhovuje kvalita dostupných typografických prostriedkov na sazbu matematických výrazov. Preto vytvoril počítačový typografický systém TeX, v ktorom sa pripravujú dnešné vydania knihy.

Pri všetkých algoritmoch v knihe je uvedená implementácia v jazyku symbolických inštrukcií fiktívneho počítača nazvaného MIX (v novšom vydaní potom jeho aktualizovanej RISC verzie nazvanej MMIX). Z výučbových dôvodov vzniklo mnoho emulátorov tohoto počítača (napr. GNU MDK), ktoré umožňujú skúšať tieto programy a riešiť cvičenia uvedené v knihe.

Zoznam dielov
-------------

**Aktuálne vydanie:**

* *Volume 1: Fundamental Algorithms*. Third Edition (Reading, Massachusetts: Addison-Wesley, 1997), xx+650pp. ISBN 0-201-89683-4
* *Volume 2: Seminumerical Algorithms*. Third Edition (Reading, Massachusetts: Addison-Wesley, 1997), xiv+762pp. ISBN 0-201-89684-2
* *Volume 3: Sorting and Searching*. Second Edition (Reading, Massachusetts: Addison-Wesley, 1998), xiv+780pp.+foldout. ISBN 0-201-89685-0

**Pripravované diely**

* *Volume 4: Combinatorial Algorithms*
	+ *Volume 4A: Enumeration and Backtracking*
	+ *Volume 4B: Graph and Network Algorithms*
	+ *Volume 4C* (a možno aj *4D*): *Optimization and Recursion*
* *Volume 5: Syntactic Algorithms*

Externé odkazy
--------------

* Stránka o knihe na domácich stránkach autora Archivované 2008-09-04 na Wayback Machine – obsah, zoznam vydaní a prekladov, errata a pod. (po anglicky)
* American Scientist: *100 or so Books that shaped a Century of Science* Archivované 2008-12-28 na Wayback Machine (po anglicky)
**VKontakte** (rus. ВКонтакте, skrátene **VK**) je sociálna sieť dostupná vo viacerých jazykoch, ale obzvlášť populárna medzi ruskojazyčnými používateľmi po celom svete, predovšetkým v Rusku, Ukrajine, Kazachstane, Moldavsku, Bielorusku a Izraeli. Podobne ako ostatné sociálne siete, umožňuje VK používateľom kontaktovať priateľov, vytvárať skupiny, verejné stránky a podujatia, zdieľať obrázky, zvuk, video a hrať browserové hry.

V marci 2013 bolo na VK vyše 206 miliónov účtov. VK je na 25. mieste podľa zoznamu top 500 najnavštevovanejších stránok, ktorý uverejňuje Alexa a zároveň druhá najnavštevovanejšia stránka v Rusku. V decembri 2012 službu VKontakte použilo priemerne 43 miliónov ľudí denne.

História
--------

Pavel Durov, zakladateľ VKontakte.ru, na svoje 26. narodeniny, 10. októbra 2010.
Tvorca siete Pavel Durov spustil beta testovanie VKontakte v septembri 2006, krátko po promovaní na Petrohradskej štátnej univerzite. Nasledujúci mesiac si zaregistroval doménu *vkontakte.ru*. Registrácia bola pôvodne obmedzená pre ľudí z univerzitného prostredia, ktorý dostali pozvánku. Napriek tomu sieť rýchlo rástla. Vo februári 2007 dosiahol počet používateľov 100 tisíc a stala sa druhou najväčšou sieťou v Rusku. V rovnakom čase čelila vážnym DDoS útokom, ktoré ju nakrátko vyradili. Počet používateľov prevýšil jeden milión v júli 2007 a 10 miliónov v apríli 2008. V decembri 2008 VK predbehla svojho ruského rivala – sieť Odnoklassniki.

Popularita
----------

Podľa rankingu Alexa Internet je VK jednou z najnavštevovaneších stránok v postsovietskych krajinách. V Rusku a Bielorusku patrí sieti druhá priečka. V Ukrajine je VKontakte tretia najnavštevovanejšia stránka. V Kazachstane je na štvrtej pozícii.
Kým Facebook má v Rusku 1 244 280 používateľov, na VKontakte má profil až 75 604 275 ľudí.

Referencie
----------

1. 1 2   *Vk.com’s Regional Traffic Ranks* [online]. alexa.com, [cit. 2013-03-24]. Dostupné online. ((po anglicky))
2. ↑  Social Gaming Revenue in Russia: Statistics and Forecast, SuperData, 2011.
3. ↑   *List of VK users* [online]. [Cit. 2013-03-24]. Dostupné online.
4. ↑   *Vk.com Traffic details* [online]. Alexa Internet, [cit. 2013-03-24]. Dostupné online.
5. ↑   *Site statistics for vkontakte.ru* [online]. Liveinternet, [cit. 2013-03-24]. Dostupné online.
6. ↑   *Alexa - top sites in Russia* [online]. [Cit. 2013-03-24]. Dostupné online.
7. ↑   *Alexa - top sites in Belarus* [online]. [Cit. 2013-03-24]. Dostupné online.
8. ↑   *Alexa - top sites in Ukraine* [online]. [Cit. 2013-03-24]. Dostupné online.
9. ↑   *Alexa - top sites in Kazakhstan* [online]. [Cit. 2013-03-24]. Dostupné online.
10. ↑   *Why Facebook won’t beat Russia’s Vkontakte?* [online]. internetxd.com, 2012-07-03, [cit. 2013-03-24]. Dostupné online. ((po anglicky))

Iné projekty
------------

Commons
* Spolupracuj na Commons Commons ponúka multimediálne súbory na tému **VKontakte**

Externé odkazy
--------------

* Domovská stránka

Zdroj
-----

*Tento článok je čiastočný alebo úplný preklad článku VK (social network) na anglickej Wikipédii.*
**Userbary** sú malé obrázky o veľkosti 350x19 px, ktoré vyjadrujú to čo nosíte na oblečenie, čo pijete, čomu holdujete, komu fandíte, proste userbarom sa dá vyjadriť všetko.
Zväčša sa tieto obrázky vyskytujú v phpbb fórach ako podpisy.
Autor sa prezentuje svojou grafickou zdatnosťou.

Štandardy userbaru
------------------

Náhľad na userbar zobrazujúci používateľa Wikipedie
* 350 pixelov šírka
* 19 pixelov výška
* Priehľadné, diagonálne čiary (45°)
* Písmo / font 'Visitor TT1 (BRK) Archivované 2004-10-28 na Wayback Machine'. Nie tučné a bez vyhladzovania
* PNG-Formát pre dobrú kvalitu GIF pre animácie

V súčasnosti sa začínajú čoraz viac objavovať tzv. extra userbary. Ide o klasický obdĺžnik, z ktorého vyčnieva určitý obrázok. Pôvodný obdĺžnik si však musí zachovať rozmery 350x19 pixelov, vyčnievajúci obrázok ma transparentné pozadie. Tieto userbary sa začali objavovať na stránke userbars.net Archivované 2007-03-20 na Wayback Machine. Po zániku ich databázy sa jediným miestom, kde môžete nájsť práve takéto userbary stala slovenská stránka userbars.sk a za autora sa považuje tvorca menom Hawkeye.

Externé odkazy
--------------

Stránky zaoberajúce sa userbarmi:

* Userbars.be Archivované 2007-05-25 na Wayback Machine
* Userbars.sk
* Userbars.com Archivované 2015-07-17 na Wayback Machine
* Userbarz.netuj.cz
* Userbars.org
* Userbars.net Archivované 2007-03-20 na Wayback Machine

Na Tvorbu animácií:

* UB Animátor
Krajiny programu zelenou
**Visa Waiver Program** (VWP) je program Spojených štátov amerických, ktorý umožňuje občanom niektorých krajín cestovať do USA do 90 dní bez potreby získať vízum. Všetky krajiny v tomto programe majú vysoké HDI a väčšina je považovaná za vyspelé krajiny.

Zoznam štátov
-------------

### Európa

Andorra, Rakúsko, Belgicko, Česko\*, Dánsko, Estónsko\*, Fínsko, Francúzsko (vrátane zámorských teritórií), Grécko\*\*\*, Nemecko, Maďarsko\*, Island, Írsko, Taliansko, Lotyšsko\*, Lichtenštajnsko, Litva\*, Luxembursko, Malta\*\*, Monako, Holandsko, Nórsko, Poľsko\*\*\*\*, Portugalsko, San Maríno, Slovensko\*, Slovinsko, Španielsko, Švédsko, Švajčiarsko, Spojené kráľovstvo

### Ázia

Brunej, Japonsko, Singapur, Taiwan, Kórejská republika\*

### Oceánia

Austrália, Nový Zéland

\* - od 17. novembra 2008

\*\* - od 30. decembra 2008

\*\*\* - od 5. apríla 2010

\*\*\*\* - od 11. novembra 2019

Kedy ste povinný požiadať o ESTA?
---------------------------------

Esta povolenie je nevyhnutné získať v prípade, že cestujete do USA alebo je USA iba vašou prestupnou stanicou. Na každý vstup do USA potrebujete mať oprávnenie. Dokument ESTA môžete vyplniť kedykoľvek pred vycestovaním na územie Spojených štátov amerických. Oddelenie vnútornej bezpečnosti USA ( The United States Department of Homeland Security) odporúča vyplniť formulár najneskôr 3 dni pred odletom (do troch dní musí odbor odpovedať na žiadosť).

Referencie
----------

1. ↑   Kedy ste povinný vyplniť ESTA?. *ESTA VISA*, 2017-02-02. Dostupné online [cit. 2017-08-11]. Archivované 2017-08-11 z originálu.
**VV60LF** je typ českého električkového nízkopodlažného vlečného vozňa, ktorý vyrábajú spoločne firmy *Pragoimex a. s.* (predtým *ČKD Pragoimex*), *Krnovské opravny a strojírny s. r. o.* (KOS) a *Cegelec a. s.*

História
--------

Ostravský vlečný vozeň VV60LF
Brniansky dopravný podnik pomerne dlho hľadal optimálny variant na obnovu svojho vozňového parku. Okrem iného sa uvažovalo aj o nákupe nových, moderných, čiastočne nízkopodlažných električkových vlekov. V roku 2001 si nechal dopravný podnik spracovať vo Výskumnom ústave koľajových vozidiel v Prahe štúdiu relizovateľnosti prevádzky modernizovaných električiek Tatra T3 s vlečnými vozňami. Štúdia potvrdila reálnosť týchto úvah. Preto bola do novostavieb vozňov Tatra T3R.EV zabudovaná asynchrónna elektrická výbava TV Europulse, ktorá vďaka vyššiemu výkonu ako pri obyčajnej výbave, umožňuje prevádzku vlečných vozňov. Podobne sa postupovalo aj v Ostrave.

Konštrukcia
-----------

Ide o jednosmerný štvornápravový bežný vlečný električkový vozeň. Typové označenie VV60LF odkazuje na fakt, že je čiastočne nízkopodlažný (**v**lečný **v**ozeň so **60**% nízkej podlahy – anglicky **l**ow **f**loor), podlaha vo výške 350 nad temenom koľajnice. Sedadlá nad podvozkami sú umiestnené na vyvýšených podestách, teda celé vozidlo je priechodné po nízkej podlahe. V pravej bočnici sa nachádzajú dvoje dvere. Interiér je zladený s električkami T3R.EV.

Vozeň je určený na prevádzku v súprave s električkou T3R.EV buď spriahnutý s jedným (MV+VV) alebo s dvoma (MV+MV+VV alebo MV+VV+MV) motorovými vozňami.

Prevádzka
---------

|  | Mesto | Roky dodávky | Počet vozňov | Evidenčné č. |
| --- | --- | --- | --- | --- |
|  | Brno | 2004 – 2006 | 4 | 1301 – 1304 |
|  | Ostrava | 2005 – 2006 | 2 | 301 – 302 |

Externé odkazy
--------------

* Článok s fotkami o ostravskej súprave T3R.EV + VV60LF

| * z
* d
* u
Električky vyrábané Alianciou TW Team (KOS Krnov, Pragoimex, VKV Praha) |
| --- |
| Vysokopodlažné | T3R.EV • T3R.PV |
| Čiastočne nízkopodlažné | T3R.PLF • T3R.SLF • Vario LF • Vario LF plus • Vario LF plus/o • Vario LF2 • Vario LF2 plus • Vario LF2/2 IN • Vario LF3 • Vario LF3/2 |
| Plne nízkopodlažné | EVO1 • EVO1/o • EVO2 |
| Vlečné vozy | VV60LF |
**Visitability** (angl. navštíviteľnosť, prístupnosť) je filozofia navrhovania budov, spočívajúca v bezbariérovom navrhovaní založenom na troch bodoch:

1. Minimálne jeden vstup do budovy úplne bez schodov
2. Minimálna šírka všetkých dverných otvorov 80 cm
3. Vytvorenie dispozície, ktorá by umožnila plnohodnotne obývať prízemie domu (t. j. existencia miestnosti, napríklad pracovne, ktorá by v prípade potreby mohla slúžiť ako spálňa, v ideálnom prípade s plnohodnotnou kúpeľňou na prízemí)

Dejiny koncepcie visitability
-----------------------------

Koncepcia visitability vznikla v roku 1986 v Atlante v Spojených štátoch, konkrétne v spoločnosti „Concrete Change" pod názvom „Basic Home Access"; názov visitability sa vžil v spojitosti s podobným programom vyvíjaným v Spojenom kráľovstve. Myšlienka sa rozšírila v 90. rokoch vo viacerých amerických mestách ako progresívny koncept navrhovania rodinných domov. Do povedomia sa však výrazne dostala v roku 2005 po tragických udalostiach spôsobených hurikánom Katrina v americkom meste New Orleans, kedy evakuácia tisícov ľudí zlyhala na tom, že pohybovo postihnutí ľudia nedokázali opustiť svoje domovy kvôli bariérám na únikových trasách, a s mnohými museli zostať uväznení aj ich opatrovatelia.

Charakteristika
---------------

Podobný, ale odlišný, je pojem univerzálne navrhovanie. Podstatou oboch pojmov je nový pohľad na navrhovanie budov,
predstavujú revolúciu v bezbariérovom navrhovaní. Architektonické diela stavané podľa princípov týchto myšlienok umožňujú a v maximálnej možnej miere zjednodušujú prístup a pohyb v prostredí všetkým ľuďom, bez ohľadu na ich schopnosti pohybu, komunikácie či interakcie s okolím. 

Dom zohľadňujúci zásady visibility umožní pohodlné fungovanie domácnosti nielen v prípade ubytovania imobilného človeka, ale aj v prípade choroby či problémov s pohybom. Hlavnou myšlienkou visitability je nový prístup k stavbe rodinných a bytových domov.

Zdroje
------

1. ↑

*Tento článok je čiastočný alebo úplný preklad článku Visitability na anglickej Wikipédii (číslo revízie nebolo určené).*

Externé odkazy
--------------

* www.visitability.org
* Hendikepovaní na okraji spoločnosti
*
**The Pirate Bay** je webová stránka, ktorá patrí medzi najväčšie databázy torrentov na internete. Stránka je na 88. mieste najnavštevovanejších stránok na svete. Po skonfiškovaní serverov, ktoré sa 31. mája 2006 lokalizovali vo Švédsku, si TPB získala pozornosť švédskych a medzinárodných médií.

Na serveri sú uložené iba súbory typu .torrent. To znamená, že na ňom nie sú uložené nijaké chránené, resp. nelegálne materiály. Preto podľa zákonov niektorých krajín nie je možné brať ľudí stojacich za The Pirate Bay na zodpovednosť za materiály, ktoré sa rozširujú za pomoci trackera. 

Projekt The Pirate Bay založila švédska anti-copyrightová organizácia Piratbyrån v roku 2003. Od októbra 2004 bol oddelený a prevádzkovali ho len dobrovoľníci. Použitie služieb tejto stránky je bezplatné, službu uhrádzali dobrovoľné príspevky.

Pirate Bay je tracker systému bittorrent, čo je protokol na výmenu dát umožňujúci spoľahlivý a rýchly prenos veľkých súborov. Zo servera si všetci môžu sťahovať súbory slobodne. Na pridávanie súborov, písanie poznámok a správ bolo nutné zaregistrovanie sa.

Od 10. decembra 2014 bola stránka nedostupná po tom, čo švédska polícia skonfiškovala všetky servery spoločnosti.

Od 1.2.2015 stránka znova funguje.

Referencie
----------

1. ↑   *ThePirateBay.org site info on alexa.com* [online]. [Cit. 2011-01-02]. Dostupné online. Archivované 2011-12-13 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **The Pirate Bay**

Externé odkazy
--------------

* The Pirate Bay (oficiálna stránka)
Súradnice: 51°55′2″S 4°29′21″V﻿ / ﻿51,91722°S 4,48917°V﻿ / 51.91722; 4.48917

**The Red Apple** je výšková budova na rotterdamskom ostrove Wijnhaven. So svojou výškou 124 metrov sa radí medzi najvyššie budovy Rotterdamu. 

Budova bola postavená v rokoch 2005 - 2009 podľa návrhov spoločnosti KCAP a holandského architekta Jana des Bouvrieho. V roku 2008 dosiahla plnej výšky 124 metrov. V budove je 38 poschodí, 6 výťahov a 200 apartmánov.

Pri budove sa nachádza budova *Kopblok* s výškou 53 metrov, v ktorej sa nachádza ďalších 79 apartmánov a kancelárie. V oboch budovách sú okrem apartmánov a kancelárií aj obchody.

Iné projekty
------------

Commons
* Spolupracuj na Commons Commons ponúka multimediálne súbory na tému **The Red Apple**

Referencie
----------

1. ↑   *The Red Apple* [online]. CTBUH. Dostupné online. Archivované 2013-05-02 z originálu. (anglicky)
2. ↑   *The Red Apple* [online]. Emporis. Dostupné online. (anglicky)

Zdroj
-----

*Tento článok je čiastočný alebo úplný preklad článku The Red Apple na anglickej Wikipédii.*
**Valentin Oswald Ottendorfer** (\* 14. február 1826, Svitavy  –  † 15. december 1900, New York, USA) bol zámožný newyorský občan nemeckej národnosti, svitavský rodák, významný mecenáš a staviteľ niekoľkých historických stavieb vo Svitavách.

Životopis
---------

Narodil sa vo Svitavách v rodine súkenického majstra. Študentské roky prežil na univerzitách v Brne, Viedni a v Prahe. Po revolučných búrkach v roku 1848, ktorých sa aktívne zúčastnil, bol nútený opustiť monarchiu. Emigroval do USA, kde v New Yorku pracoval najskôr ako nádenník, ale neskôr sa vypracoval na redaktora najväčších nemeckých novin New-Yorker Staats-Zeitung. Roku 1859 sa oženil s vdovou po majiteľovi novín a tlačiarne, ktoré sa pod jeho vedením ďalej rozvíjali.

plaketa V. O. Ottendorfera na Ottendorferovej knižnici
V roku 1892 bola z ním poskytnutého finančného daru postavená budova Ottendorferovho domu, kde bola otvorená veľká verejná ľudová knižnica a čitáreň. Neplatilo sa požičovné a čitáreň bola bezplatnou službou. Na realizáciu knižnice venoval Ottendorfer 300 000 zlatých a ďalších 10 000 na nákup kníh. Knižnica plnila aj funkciu spoločenského domu určeného na prednášky, koncerty a divadelné predstavenia. Skoro získala 22 000 zväzkov a stala sa tak najväčšou inštitúciou svojho druhu vo vtedajšom Rakúsko-Uhorsku. Spolu s knižnicou nechal postaviť fontánu so súsoším predstavujúcom materskú lásku na pamiatku svojej matky, ktorá zomrela osem rokov po jeho emigrácii, bez toho aby ju mohol navštíviť. Celkom venoval svojmu rodnému mestu čiastku 1 000 000 zlatých (cca 700 miliónov českých korún v dnešnej hodnote), za ktoré bol tiež postavený sirotinec, chudobinec a nemocnica pre chudobných (už v roku 1886). Na tieto inštitúcie pamätal tak isto vo svojom závete zriadením nadácií, ktoré ich mali finančne zaistiť aj v budúcnosti. 

Spolu so svojou manželkou Annou Ottendorferovou (1815 – 1882) venovali v roku 1884 mestu New York ľudovú knižnicu a nemocnicu, kde bola poskytovaná bezplatná starostlivosť pre nemeckých imigrantov. Knižnica aj nemocnica existujú dodnes a obe susediace budovy (135 a 137 Second Ave. New York) boli zaradené do Národného zoznamu historických pamiatok USA.

Externé odkazy
--------------

* Stránka o Ottendorferovej knižnici vo Svitavách (Ottendorferov dom)
* Oswald Ottendorfer bol aj významný newyorský občan

Autoritné údaje: * GND: 118590731
* ISNI: 0000 0000 5534 7782
* NK ČR: ola200101385
* ULAN: 500447958
* VIAF: 45094934
Súradnice: 49°50′6″S 3°54′33″V﻿ / ﻿49,83500°S 3,90917°V﻿ / 49.83500; 3.90917

**Vervins** je francúzska obec, ktorá sa nachádza v departemente Aisne, v regióne Pikardia.

Poloha obce
-----------

Vervins má rozlohu 10,35 km². Najvyšší bod je položený 208 m n. m. a najnižší bod 120 m n. m.

Dejiny obce
-----------

Vervins je zmieňované v cestopise Antoninovom s názvom „Verbinum" a v „la Table de Peutinger"
pod názvom „Vironum". Súčasné mesto je umiestnené na sever od pôvodného stredovekého mesta. Našli sa v ňom galo-románske nálezy na veľkej rozlohe. Okrem iného aj ruiny divadla a templu. Tieto archeologické objavy boli ocenené ako dôležité.

Thomas de Marle (†1130), otec Enguerranda II. (†1147/1149), pána de Coucy, stanovil v 1123 chartu obce v latinčine. Táto obecná charta dostala názov „le loi de Vervins" (zákon Vervinsu), v roku 1163 bola novelizovaná Raoulom I. de Coucy (v. 1135- †1191), pred jeho odchodom na Tretiu krížovú výpravu. Vervins bolo viackrát dobyté Angličanmi aj Francúzmi počas Storočnej vojny. Ľudovít XI. a Karol Odvážny (Charles de Valois de Bourgogne)Charles le Téméraire) tu dohodli v 1475 prvú zmluvu o medzinárodnom vzájomnom obchode v histórii zemí. Počas vojen v 15. storočí mesto viackrát dobyli Španieli s rakúskymi Habsburgovcami. Mesto sa stalo známe zmluvou podpísanou v 1598 medzi Henrichom IV. a Filipom II. táto zmluva zabezpečovala Pikardiu pre Francúzsko a urobila koniec vojne, ktorá prebiehala viac ako 40 rokov medzi Francúzskom a Rímskou ríšou. - citácia: *Victor Adolphe Malte-Brun, La France illustrée, 1882*

Počas Frondy dobyla mesto francúzska kráľovská armáda. Zostala po nej väznica, v budove dnes sídli škola.

Obyvateľstvo
------------

Vervins má 2676 obyvateľov (2009).

Graf vývoja obyvateľstva:

Zdroje: INSEE

Ekonomika
---------

V meste podniká viacero medzinárodných firiem: Givenchy-Kenzo, Lu France, Packaging-Norembal a le Poulet du Nord.

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Itinerarium Antonini Augusti
3. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
4. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Zdroj
-----

* *Tento článok je čiastočný alebo úplný preklad článku Vervins na francúzskej Wikipédii.*

Pozri aj
--------

* Zoznam obcí departementu Aisne

Externé odkazy
--------------

* Insee - departement Aisne - zoznam



|  |  |
| --- | --- |
| Portal | Francúzsky portál |
**Thestros** alebo **Thestios** (starogr. *Θέστρος, Θέστιος* – *Thestros, Thestios*, lat. *Thestrus, Thestius*) je v gréckej mytológii syn argejského kráľa Maróna,(alebo Keisa ) 

Antický autor Theofilos z Antiochie uvádza, že synom a následníkom argejského kráľa Maróna bol Thestros.  Je to však jediný záznam kde mýtický kráľ Marón figuruje, lebo iní antickí autori nám o ňom nezanechali žiadne správy. V zázname od Diodora Sicílskeho je nástupcom Keisa syn Thestios a jeho nástupcom Merops.

*Menoslov mýtických kráľov Argu, zaznamenaný od ich predka Hérakla, v zoznamoch Theofila z Antiochie a Diodora Sicílskeho:* (*v zoznamoch je prvým kráľom Argu z rodu Heraklovcov Temenos*)

|  |  |
| --- | --- |
| Theofilos z Antiochie* *Hérakles*
* *Hyllos*
* *Kleodaios*
* *Aristomachos*
* *Temenos*
* *Keisos*
* *Marón*
* *Thestros*
* *Akoos*
 | Diodóros Sicílsky* *Hérakles*
* *Hyllos*
* *Kleodaios*
* *Aristomachos*
* *Temenos*
* *Keisos*
* *Thestios*
* *Merops*
 |

Referencie
----------

1. 1 2  Theofilos z Antiochie, *Autolykos*, 2,7.
2. 1 2  Diodoros, *Bibliotheca historia*, 7,17.

* Zoznam kráľov Argu

Pozri aj
--------

* Zoznam kráľov Argu
**Vladimír Kačka**  (\* 4. február 1908, Likavka – † 11. február 2005, Piešťany) slovenský letec, včelár, čestný občan mesta Piešťany. Počas života pôsobil v Piešťanoch, Novom Meste nad Váhom, Hlohovci a Prostějove.

Životopis
---------

Narodil sa 4. februára 1908 v Ružomberku, časť Likavka, letec, ďalší z radu významných včelárov Piešťan a blízkeho okolia.

Službu v armáde začal v Prahe, odtiaľ prešiel do Prostějova, ďalej slúžil v 3. leteckom pluku gen. M. R. Štefánika v Piešťanoch, po dvoch rokoch sa vrátil do Vojenskej akadémie v Hraniciach na Morave, neskôr to bol opäť Prostějov, po ustanovení Protektorátu sa vrátil do Piešťan s určením za veliteľa 3. perute a vzápätí 38. letky. Ešte kým stačil vykonať vojenskú prísahu novému Slovenskému štátu zúčastnil sa bojov proti maďarským vojskám, ktoré [napadli východné Slovensko (tzv. Malá vojna).

Vo funkcii stotníka (kapitána) dňa 23. mája 1940 na lietadle Avia B.534 podletel Krajinský most klenúci sa nevysoko nad riekou Váh.

Ako osvedčený pilot bol vybraný za veliteľa na východný front, kde boli letky č. 11 a 13, podriadené nemeckej 17. armáde, ktorá bojovala na južnej Ukrajine. Odtiaľ sa v r. 1942 vrátil na post veliteľa letiska do Piešťan. Záverečná fáza vojny ho zastihla na ministerstve obrany, kde bol prednostom I. oddelenia.

Počas 21 rokov nalietal 4480 hodín. Patril k najlepším slovenským leteckým akrobatom a exceloval na mnohých leteckých dňoch.

Vladimír Kačka bol ako jediný spomedzi slovenských pilotov nositeľom československého strieborného pilotného odznaku s dvoma diamantmi.

Ako v mnohých iných smutných prípadoch, aj v povojnovom živote V. Kačku nastala po februárová (1948) direktívna zmena. Nikto nevzal do úvahy, že aj keď sa osobne nezúčastnil SNP, ochraňoval a podporoval vojakov, ktorí boli pre účasť v SNP v nemilosti a zabezpečil vyplácanie podpôr ich rodinám. Degradovali ho na vojaka v zálohe s určením na poľné práce.

Ako veľmi schopný človek sa síce uplatnil aj v civile, ale pocit krivdy si nosil v srdci až do roku 1990. Vtedy mu vrátili ako vojakovi hodnosť i náležitosti s tým spojené a ako človeku zaslúženú vážnosť medzi nami ostatnými.

Dňa 30. mája 2003 mu bola udelená cena mesta Piešťany. Čestné občianstvo mesta Piešťany mu bolo udelené dňa 4. júna 2003.

Externé odkazy
--------------

* Vladimír Kačka na stránkach letka13.sk

Zdroje
------

* Rodinný album;
* Jubileum legendárneho pilota, P.Podolský;
* Letecká improvizácia, A.Páldyová, Revue Piešťany;
* Internetová stránka www.pic.piestany.sk;
Súradnice: 28°26′48″S 80°33′58″Z﻿ / ﻿28,446704°S 80,566022°Z﻿ / 28.446704; -80.566022

Prvý stupeň rakety Delta II, určený na vynesenie NASA sondy STEREO, pri vztyčovaní do vertikálnej polohy na štartovacej rampe 17B
**Vesmírny štartovací komplex 17** (angl. *Space Launch Complex 17*; skratka: *SLC-17*) bolo jedno zo štartovacích miest na Základni vzdušných síl Cape Canaveral na Floride.

Bol vybudovaný v roku 1956 pre skúšky balistickej rakety Thor, ale neskôr z neho štartovali kozmické sondy určené na prieskum Mesiaca a planét, solárne observatória a meteorologické družice.

LC 17 na Cape Canaveral Air Force Station má dve aktívne štartovacie rampy pre nosné rakety, 17-A a 17-B. Rampy obsluhuje 45th Space Wing US Air Force a uskutočnilo sa na nich viac ako 300 vojenských, NASA a komerčných štartov striel a rakiet.
Prvý štart na rampe 17-A sa uskutočnil 20. augusta 1957 (balistická raketa Thor) a na rampe 17-B 25. januára 1957. Začiatkom 60. rokov boli rampy upravené, aby na nich mohli štartovať modernejšie nosná rakety, ktoré vznikli na základe rakety Thor (Delta).

Od začiatku roka 1960 do konca roka 1965 štartovalo z komplexu 17 tridsaťpäť rakiet Delta. V tom čase bol komplex pod správou Air Force. V roku 1965 prešla správa komplexu pod NASA, ale v roku 1988 sa vrátila naspäť kvôli rozbehnutému programu rakiet Delta II.

Rakety Delta II štartovali z komplexu celú nasledujúcu dekádu. V roku 1997 bola rampa 17-B prerobená pre nový, silnejší nosič Delta III. Raketa Delta III z rampy úspešne odštartovala na svoj prvý let 23. augusta 2000.

Z komplexu štartovali rakety pre množstvo dôležitých misií NASA: Explorer a Pioneer, všetky sondy programu *Orbiting Solar Observatories*, Solar Maximum, biologické družice (BIOS), infračervené observatóriá (TIROS) a geostacionárne družice v rámci programu GOES.

Referencie
----------

1. 1 2 3 4 5   *NASA -* [online]. [Cit. 2006-10-05]. Dostupné online. Archivované 2008-09-23 z originálu.

Pozri aj
--------


|  |  |
| --- | --- |
| Portal | Kozmonautický portál |

* Thor
* Delta
* Delta II
* Delta III
* Zoznam štartovacích rámp na Cape Canaveral a ostrove Merritt
Vlajka Slovinska (pomer 1:2)
**Vlajka Slovinska** má tri rovnaké horizontálne pruhy - biely (hore), modrý a červený so slovinským znakom (štít s obrazom Triglavu, najvyššieho vrchu Slovinska, v bielej farbe v kontraste s modrým pozadím uprostred. V spodnej časti sú dve vlnité modré čiary znázorňujúce jazerá a rieky a v hornej časti sú tri šesťcípe hviezdy zdobiace prevrátený trojuholník, ktoré sú prebraté z brnenia šľachtického rodu Cejlskovcov zo 14. a začiatku 15. storočia); znak je umiestnený v ľavej hornej časti zástavy a čiastočne prekrýva biely a modrý horizontálny pruh.

Predtým Slovinská socialistická republika v rámci Juhoslávie prijala podobne ako ostatné republiky národnú trikolóru doplnenú "juhoslovanskou" hviezdou z federálnej vlajky. V roku 1991 bola hviezda odstránená a vlajka bola doplnená znakom v hornom rohu.

Vlajka Slovinska bola oficiálne zavedená 27. júna 1991.

Galéria
-------

* Súčasná štátna a civilná vlajka Slovinska (pomer 2:3)Súčasná štátna a civilná vlajka Slovinska (pomer 2:3)
* Námorná vojnová vlajka SlovinskaNámorná vojnová vlajka Slovinska
* Vlajka Slovinska ako zväzovej republiky Juhoslávie (1947-1991)Vlajka Slovinska ako zväzovej republiky Juhoslávie (1947-1991)

Referencie
----------

1. ↑   *Slovenia* [online]. crwflags.com, [cit. 2022-04-19]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Slovinska**

| * z
* d
* u
Vlajky európskych krajín |
| --- |
| 
* Albánsko Albánsko
* Andorra Andorra
* Belgicko Belgicko
* Bielorusko Bielorusko
* Bosna a Hercegovina Bosna a Hercegovina
* Bulharsko Bulharsko
* Cyprus Cyprus
* Česko Česko
* Čierna Hora Čierna Hora
* Dánsko Dánsko
* Estónsko Estónsko
* Fínsko Fínsko
* Francúzsko Francúzsko
* Grécko Grécko
* Holandsko Holandsko
* Chorvátsko Chorvátsko
* Island Island
* Írsko Írsko
* Lichtenštajnsko Lichtenštajnsko
* Litva Litva
* Lotyšsko Lotyšsko
* Luxembursko Luxembursko
* Maďarsko Maďarsko
* Malta Malta
* Moldavsko Moldavsko
* Monako Monako
* Nemecko Nemecko
* Nórsko Nórsko
* Poľsko Poľsko
* Portugalsko Portugalsko
* Rakúsko Rakúsko
* Rumunsko Rumunsko
* Rusko Rusko
* San Maríno San Maríno
* Severné Macedónsko Severné Macedónsko
* Slovensko Slovensko
* Slovinsko Slovinsko
* Španielsko Španielsko
* Spojené kráľovstvo Spojené kráľovstvo
* Srbsko Srbsko
* Švajčiarsko Švajčiarsko
* Švédsko Švédsko
* Taliansko Taliansko
* Turecko Turecko
* Ukrajina Ukrajina
* Vatikán Vatikán

 |
| 
* **Ostatné územia:** Ålandy Ålandy
* Faerské ostrovy Faerské ostrovy
* Gibraltár Gibraltár
* Guernsey Guernsey
* Jersey Jersey
* Man Man

 |
Časť oblohy, v ktorej sa nachádza Veľký atraktor (snímka z Hubblovho teleskopu)
Panoramatický pohľad na celú oblohu v blízkom infračervenom spektre (NIR). Poloha Veľkého atraktora je znázornená modrou šípkou sprava dole do stredu.
Galaxie sú farebne odlíšené podľa červeného posunu. Modré a fialové sú najbližšie od nás (červený posun z < 0.01); zelené sú stredne vzdialené (0.01 < z < 0.04) a červené sú najvzdialenejšie (0.04 < z < 0.1)
**Veľký atraktor** je gravitačná anomália v medzigalaktickom priestore v blízkosti superkopy Hydra-Kentaur, v centre nadkopy Laniakea s lokalizovanou koncentráciou hmoty rovnajúcej sa až niekoľko desiatok tisíc hmotností Mliečnej dráhy. Pôsobenie tejto hmotnosti je pozorovateľné na pohybe okolitých galaxií a kôp do vzdialenosti stoviek miliónov svetelných rokov. Všetky tieto galaxie majú červený posun (a podľa Hubblovho zákona vypočítateľnú relatívnu rýchlosť), z čoho vyplýva, že sa vzďaľujú od nás a aj samé od seba a odchýlky v ich červených posunoch sú dostatočné na odhalenie existencie tejto gravitačnej anomálie. Pohybujú sa rýchlosťami +700 km/s až −700 km/s v závislosti od svojej polohy k Veľkému atraktoru.

Prvé náznaky toho, že vesmír sa nerozpína rovnomerne, sa objavili v rokoch 1973 a 1978. Existencia Veľkého atraktora bola zistená v roku 1986. Jeho vzdialenosť bola najprv určená na 150 miliónov svetelných rokov, neskôr sa začali vedci prikláňať skôr k 250 miliónom svetelných rokov. Na oblohe sa nachádza smerom k súhvezdiam Južný trojuholník a Pravítko. Objekty týmto smerom sú zahalené oblasťou prachoplynových mračien pozdĺž roviny Mliečnej dráhy, ktorá nám sťažuje viditeľnosť, ale preniká k nám röntgenové žiarenie, ktoré odhaľuje oblasť vesmíru, kde sa nachádza superkopa Norma – zhluk veľkých a starých galaxií, ktoré sa navzájom zrážajú a vyžarujú veľké množstvo rádiových vĺn.

Jeho pravá povaha je preto zatiaľ neodhalená. S ​​istotou sa dá však povedať, že ide vlastne o ústredný gravitačný bod, ku ktorému postupne smeruje všetko v nadkope Laniakea, zlievajú sa v ňom všetky vlákna jej galaxií.

Referencie
----------

1. ↑
2. ↑

Zdroj
-----


|  |  |
| --- | --- |
| Portal | Astronomický portál |

* *Tento článok je čiastočný alebo úplný preklad článku Great\_Attractor na anglickej Wikipédii (číslo revízie nebolo určené).*
**Viackriteriálne rozhodovanie** je odvetvie optimalizácie.

Úlohou viackriteriálneho rozhodovania je

{\displaystyle \min \_{x\in M}\mathbf {f} (x),}
pričom *M* je ľubovoľná množina, *R* je množina reálnych čísel, **f** : *M* → *R*m je vektorová funkcia, takže **f** *(x)* je vektor o zložkách *(f1 (x), …, fm (x))*.

Je otázkou, čo sa rozumie optimálnym riešením tejto úlohy (vektory sa nedajú prirodzene porovnávať). 
Zvyčajne sa zavádza pojem tzv. *eficientného* riešenia. Bod *x ∈ M* je **eficientné riešenie** danej úlohy (používa sa aj **paretovské riešenie** alebo **nedominované riešenie**), ak pre všetky *y* ∈ *M* platí nasledujúca implikácia: ak je *fi (x) > fi (y)* pre nejaké *i* ∈ {1, …, *m*}, potom existuje *j* ∈ {1, …, *m*} také, že *fj (x) < fj (y)*. Nedominované riešenie tak nejde v jednom kritériu zlepšiť bez toho, aby sa v inom kritériu zhoršilo.

Eficientné riešenie sa často hľadá v tvare

{\displaystyle \min \_{x\in M}\sum \_{i=1}^{m}\lambda \_{i}f\_{i}(x),\quad \lambda \_{i}\geq 0,}
kde λi sú nejaké váhy.

Referencie
----------

* 
*
Mapa najvýznamnejších rímskych ciest. Via Salaria je šedá.
**Via Salaria** je antická soľná cesta (odtiaľ aj názov), ktorá spájala severnú a strednú Itáliu cez Latium, kde leží Rím. Jej dĺžka bola 242 kilometrov.

V čase vlády Etruskov zaistila Rímu faktický soľný monopol a bola zdrojom bohatstva. Jej prerušenie počas konfliktov znamenalo veľké straty a problémy. Niektorí historici považujú práve trasovanie Vie Salaria za prvotný podnet pre založenie Ríma.

Via Salaria viedla z Ríma do mesta Castrum Truentinum na pobreží Jadranského mora. V súčasnosti sú z nej zachované iba kratšie úseky a zvyšky mostov, napr. Ponte del Gran Caso, Ponte della Scutella, Ponte d’Arli, Ponte di Quintodecimo, Ponte Romano (Acquasanta), Ponte Salario a Ponte Sambuco. V jej trase dnes vedie diaľnica SS4.

Externé odkazy
--------------

* La via consolare Salaria (tal.)


|  |  |
| --- | --- |
| Portal | Portál cestyHistorický portál |

  


| * z
* d
* u
Rímske cesty |
| --- |
| 
* Via Aemilia
* Via Aemilia Scauri
* Via Agrippa
* Via Amerina
* Via Anicia
* Via Appia
* Via Aquillia
* Via Aquitania
* Via Asturica Burdigalam
* Via Augusta
* Via Augusta Pretoria
* Via Aurelia
* Via Bracara Asturicam
* Via Cassia
* Via Claudia Augusta
* Via Clodia
* Via Confluentana
* Via Corsica
* Via Decia
* Via Delapidata
* Via Devana
* Via Domitia
* Via Domiziana
* Via Egnatia
* Via Fenollentis
* Via Flaminia
* Via Gallica
* Via Hadriana
* Via Julia Augusta
* Via Labicana
* Via Latina
* Via Lusitanorum
* Via Mala
* Via Maris
* Via Militaris
* Via Ostiensis
* Via Pontica
* Via Popilia
* Via Portuensis
* Via Praenestina
* Via Postumia
* Via Sacra
* Via Salaria
* Via Traiana
* Via Traiana Nova
* Via Valeria
* Via Vallespiri

 |
Priečelie pošty Rajecká Lesná
 **Vianočná pošta, Rajecká Lesná** je aktivita Slovenskej pošty, ktorej predchodcom bolo písanie listov „poštovému" Ježiškovi.

Vznik
-----

Vianočnú poštu organizuje Slovenská pošta od roku 1999. Nielen deti, ale aj dospelí môžu posielať svoje vianočné priania Ježiškovi na adresu „999 99 Ježiško".

Sídlo Vianočnej pošty
---------------------

V roku 2003 obec Rajecká Lesná a Slovenská pošta vytvorili spoločný projekt, podľa ktorého sa táto pútnická obec ešte viac zviditeľnila a tým môže prilákať ďalších turistov. Na pošte v Rajeckej Lesnej je nainštalovaná poštová schránka, do ktorej počas celého roka prichádzajú listy pre Ježiška a on im vždy pred Vianocami odpovie. Tak sa stalo, že miestna pošta sa premenila na celoročnú Vianočnú poštu Rajecká Lesná.

Aktivity spojené s Vianočnou poštou
-----------------------------------

Každoročne Slovenská pošta pripravuje špeciálne príležitostné pečiatky, ktoré sa používajú na pošte v Rajeckej Lesnej, okrem toho sú vydávané príležitostné poštové známky. Slávnostných akcií spojených s touto udalosťou sa už zúčastnilo mnoho známych osobností, medzi nimi napr. v roku 2014 prezident Slovenskej republiky Andrej Kiska a v roku 2015 majster sveta v cyklistike Peter Sagan.

Referencie
----------

1. 1 2
2. 1 2
3. ↑
4. 1 2

Iné projekty
------------

Commons
* Spolupracuj na Commons Commons ponúka multimediálne súbory na tému **Vianočná pošta, Rajecká Lesná**
**Vanilla Club** je slovenská punkrocková hudobná skupina, ktorá bola založená 1. mája 2000 v Bratislave. Zakladajúci členovia gitarista a spevák Michal Jellinek a bassgitarista Michal Novák vzali na post bubeníka talentovaného Jana Rozboru. Frontman kapely Michal Jellinek je známy aj z pôsobenia v slovenskej kapele Mortal Infected.

Biografia
---------

Skupina odohrala svoj prvý koncert v Bratislave v juli 2000. Prakticky okamžite sa chalani pustili do hrania živých koncertov. O pol roka vyrážajú na turné s kapelou Iné Kafe
. Po nahratí skladby *Na teba nemyslím* a následnom uvedení singla v autorskej sútaži kapiel Košický zlatý poklad,prichádza ponuka nahrať dva single pre vydavateľstvo **Sony Music/Bonton**.
Po úspešnom nasadení skladieb do rádii kapela dostáva ponuku nahrať hudobný album pod producentským dohľadom Radovana *Vrabca* Ortha. Popri častom koncertovaní a vystriedaní viacerých slovenských nahrávacích štúdií sa kapela rozhoduje nahrať svoje druhé CD, ktoré nakoniec vychádza v roku 2007 v podobe demosnímok. V tejto dobe teda roku 2004 a 2005 vznikajú aj piesňe *Nočná Bratislava* a *Tisíc Ruží*, ktoré si udržali celkom priaznivú hranosť v éteri slovenských rádií.

Diskografia
-----------

* 2002 – *Superfantastic* – CD
* 2007 – *Sexi Hot Lollipop* – EP

Referencie
----------

Kapela odohrala v roku 2000 turné s kapelou Iné Kafe, po celom území slovenska a na Ukrajine. V roku 2003 kapela Vanilla Club absolvovala ďalšie turné s kapelou Horkýže slíže. O rok na to 
ďalšie turné v rámci hudobných akcií Citrus Fernet Stock s kapelou Kryštof a kapelou No Name.

Externé odkazy
--------------

* Archivované 2005-01-22 na Wayback Machine
* Vanilla Club na Myspace
Súradnice: 50°26′39″S 17°13′05″V﻿ / ﻿50,4440556°S 17,2181944°V﻿ / 50.4440556; 17.2181944

**Vidnavka** alebo aj *Vidnávka* (nem. *Weidenauer Wasser*, poľ. *Widna*) je pravostranný prítok rieky Nysa Kłodzka v okrese Jeseník v Olomouckom kraji. V Poľsku preteká na území Opolského vojvodstva. Celková dĺžka toku činí 32 km. Z tejto dĺžky pripadá 25,3 km na územie Česka. Plocha povodia na území Česka meria 159,3 km².

Priebeh toku
------------

Prameň Vidnavky sa nachádza v Rychlebských horách medzi tromi vrchmi, ktoré sa nazývajú Medvědí kámen, Na Radosti a Studniční vrch, v nadmorskej výške 870 m. Najprv jej tok smeruje k juhu až juhozápadu. Tento smer rieka vzápätí mení a postupne sa veľkým oblúkom stáča na sever k Vápennej, ktorou preteká. Ďalej prúdi k Žulovej, kde prijíma zľava *Stříbrný potok*. Odtiaľ ďalej pokračuje stále severným smerom k obci Kobylá nad Vidnavkou, kde ju posilňuje zľava *Skorošický potok* a obci Velká Kraš, kde sa stáča na východ až severovýchod k mestu Vidnava. V tomto úseku priberá sprava *Černý potok*, ktorý je jej najväčším prítokom. Pod Vidnavou opúšťa územie Česka a vteká na územie Poľska. Po zhruba 7 km sa vlieva do rieky Nysa Kłodzka (Jezioro Nyskie) v nadmorskej výške 198 m.

### Väčšie prítoky

* Ľavé - Obloučník, Polka, Stříbrný potok, Skorošický potok
* Pravé - Vápenský potok, Černý potok, Luže

Vodný režim
-----------

Priemerný prietok vo Vidnave činí 1,94 m³/s.

**Hlasný profil:**

| Miesto | Riečny km | Plocha povodia | Priemerný prietok | Storočná voda |
| --- | --- | --- | --- | --- |
| Vidnava | 2,10 | 153,2 km² | 1,94 m³/s | 196 m³/s |

Referencie
----------

1. ↑   *Základní údaje o Žulové* [online]. [Cit. 2010-04-05]. Dostupné online. Archivované 2010-02-12 z originálu.
2. ↑   *Evidenční list hlásného profilu stanice Vidnava* [online]. [Cit. 2010-04-05]. Dostupné online. Archivované 2020-07-28 z originálu.

* *Tento článok je čiastočný alebo úplný preklad článku Vidnavka na českej Wikipédii.*

Externé odkazy
--------------

* Vidnava - aktuálny vodný stav Archivované 2009-06-30 na Wayback Machine
* Vidnávka